Държавен вестник, бр. 82, 2024 г., стр. 5

БРОЙ  82	
Д Ъ Р Ж А В Е Н  В Е С Т Н И К 	
СТР.  5  
вливането или сливането. Към заявлението 
за вписване се прилагат планът за преобра­
зуване и решенията на всички участващи в 
преобразуването дружества, както и удос­
товеренията по чл. 127 от Директива (ЕС) 
2017/1132 по отношение на преобразуващите 
се дружества със седалище в друга държава 
членка. Член 263, ал. 2 се прилага съответно. 
В регистъра се вписват фирмата, правната 
форма и данните за регистрацията на всички 
преобразуващи се дружества.
(2) Вписването на вливане или сливане се 
извършва по делото на приемащото, съответ­
но новоучреденото дружество със седалище 
в Република България, както и по делата на 
преобразуващите се дружества със седалище 
в Република България, не по-рано от 14 дни 
след заявяването, ако:
1. преобразуващите се дружества със 
седалища в други държави членки са пред­
ставили удостоверения съгласно чл. 127 от 
Директива (ЕС) 2017/1132;
2. участващите в преобразуването дру­
жества със седалище в Република България 
са спазили изискванията на този раздел и 
изискванията на закона относно приемането 
на решението за преобразуване;
3. преобразуващите се и приемащото дру­
жества са одобрили план за преобразуване; и
4. са спазени изискванията на българския 
закон относно приемащото или новоучреде­
ното дружество.
(3) Когато седалището на новоучредено­
то при сливане или приемащото дружество 
при вливане е в друга държава членка, пре­
образуващите се дружества със седалище в 
Република България се заличават от търгов­
ския регистър въз основа на уведомление 
за извършеното вписване чрез системата за 
взаимно свързване на регистрите от регистъ­
ра на държавата членка, в който е вписано 
приемащото или новоучреденото дружество.
(4) Управителният орган на преобразува­
щото се дружество със седалище в Република 
България заявява за вписване в търговския 
регистър разделянето или отделянето едно­
временно с искането за издаване на удос­
товерението по чл. 265л, ал. 1. Вписването 
на разделянето или отделянето се извършва 
по делото на преобразуващото се дружество 
незабавно след получаване на уведомления 
по чл. 160п, параграф 3 от Директива (ЕС) 
2017/1132 от регистрите на държавите член­
ки по седалището на всички новоучредени 
дружества. В регистъра се вписват фирмата, 
правната форма и данните за регистрацията 
на всички новоучредени дружества. Търгов­
ският регистър чрез системата за взаимно 
свързване на регистрите уведомява регистъ­
ра на държавата членка, в който е вписано 
новоучредено дружество, за вписването на 
преобразуването и за неговата дата.
(5) Когато новоучредено дружество при 
разделяне или отделяне е със седалище в 
Република България, управителният орган 
на преобразуващото се дружество заявява за 
вписване в търговския регистър учредяването. 
Към заявлението за вписване се прилагат 
планът за преобразуване и решението за 
преобразуване. Вписването се извършва не 
по-рано от 14 дни след заявяването, ако:
1. са спазени изискванията на българския 
закон относно съответния вид търговско 
дружество;
2. получено е удостоверение за законосъ­
образността на преобразуването по чл. 160м 
от Директива (ЕС) 2017/1132 чрез системата 
за взаимно свързване на регистрите; и
3. са гарантирани правата на работниците 
и служителите, когато това е приложимо.
(6) В случая по ал. 5 търговският регистър 
чрез системата за взаимно свързване на ре­
гистрите уведомява регистъра на държавата 
членка по седалището на преобразуващото 
се дружество за извършеното вписване на 
новоучредено дружество. Въз основа на по­
лучено чрез системата за взаимно свързване 
на регистрите уведомление от регистъра на 
тази държава членка за вписване на преоб­
разуването търговският регистър вписва 
датата на преобразуването.
(7) Едновременно с вливането или с отде­
лянето се вписва и изменение на дружествения 
договор или устава, изменение на капитала 
или промяна на лицата, които управляват и 
представляват приемащото, съответно пре­
образуващото се, дружество, ако такива са 
направени при преобразуването.“
§ 12. Член 265н се изменя така:
„Действие на преобразуването
Чл. 265н. (1) Преобразуването поражда 
действие от датата на преобразуване, която 
се определя, както следва:
1. при сливане и вливане, когато приема­
щото или новоучреденото дружество е със 
седалище в Република България – датата на 
вписване в търговския регистър;
2. при сливане и вливане, когато прие­
мащото или новоучреденото дружество е от 
друга държава членка – датата, определена 
съгласно законодателството на тази държава;
3. при разделяне и отделяне, когато пре­
образуващото се дружество е със седалище 
в Република България – датата на вписване 
в търговския регистър;
4. при разделяне и отделяне, когато пре­
образуващото се дружество е от друга дър­
жава членка – датата, определена съгласно 
законодателството на тази държава членка, 
посочена в уведомлението по чл. 160п, пара­
граф 4 от Директива (ЕС) 2017/1132.